CELEX: 62011CN0464
Language: el
Date: 2011-09-07 00:00:00
Title: Υπόθεση C-464/11: Αίτηση για την έκδοση προδικαστικής αποφάσεως, την οποία υπέβαλε το Tribunale di Palermo — Sezione di Bagheria (Ιταλία) στις 7 Σεπτεμβρίου 2011 — Paola Galioto κατά Maria Guccione κ.λπ.

19.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 340/10
            
         Αίτηση για την έκδοση προδικαστικής αποφάσεως, την οποία υπέβαλε το Tribunale di Palermo — Sezione di Bagheria (Ιταλία) στις 7 Σεπτεμβρίου 2011 — Paola Galioto κατά Maria Guccione κ.λπ.
   (Υπόθεση C-464/11)
   2011/C 340/18
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Palermo — Sezione di Bagheria
   
      Διάδικοι στην υπόθεση της κύριας δίκης
   
   
      Αιτούσα: Paola Galioto
   
      Καθών: Maria Guccione, Maria Savona και Fabio Savona
   
      Προδικαστικά ερωτήματα
   
   
               1)
            
            
               Έχουν τα άρθρα 3 και 4 της οδηγίας 2008/52/ΕΚ (1) για την αποτελεσματικότητα και την αρμοδιότητα του διαμεσολαβητή την έννοια ότι κατά τα άρθρα αυτά απαιτείται να έχουν απονεμηθεί στον διαμεσολαβητή αρμοδιότητες ακόμη και στο νομικό πεδίο και να επιλέγεται ο διαμεσολαβητής από τον υπεύθυνο του οργάνου διαμεσολάβησης με βάση τις ειδικές γνώσεις και την ειδική επαγγελματική πείρα του στον τομέα που αποτελεί το αντικείμενο της διαφοράς;
            
         
               2)
            
            
               Έχει το άρθρο 1 της οδηγίας 2008/52/ΕΚ την έννοια ότι επιβάλλει την ύπαρξη κριτηρίων τοπικής αρμοδιότητας των οργάνων διαμεσολάβησης που να αποβλέπουν στη διευκόλυνση της εναλλακτικής επίλυσης των διαφορών και στην προαγωγή του φιλικού διακανονισμού τους;
            
         
               3)
            
            
               Έχουν το άρθρο 1 της οδηγίας 2008/52/ΕΚ, σχετικά με την ισόρροπη σχέση μεταξύ της διαμεσολάβησης και των δικαστικών διαδικασιών, το άρθρο 3, στοιχείο α', και η δέκατη και η δέκατη τρίτη αιτιολογική σκέψη της οδηγίας 2008/52/ΕΚ, που ανάγουν σε απόλυτα κεντρικό στοιχείο τη βούληση των μερών κατά τη διεξαγωγή της διαδικασίας της διαμεσολάβησης και κατά τη λήψη της απόφασης για την περάτωσή της, την έννοια ότι, όταν δεν επιτυγχάνεται αυθόρμητα φιλικός διακανονισμός, ο διαμεσολαβητής μπορεί να διατυπώσει συμβιβαστική πρόταση, εκτός αν τα μέρη τού ζητήσουν από κοινού να μην το πράξει (διότι θεωρούν ότι οφείλουν να θέσουν τέρμα στη διαδικασία διαμεσολάβησης);
            
         
      (1)  ΕΕ L 136, σ. 3.